**29.10.2018**

**ΚΔΠ /2018**

**ΟΙ ΠΕΡΙ ΑΞΙΩΝ & ΧΡΗΜΑΤΙΣΤΗΡΙΟΥ ΑΞΙΩΝ**

**ΚΥΠΡΟΥ (ΚΕΝΤΡΙΚΟ ΑΠΟΘΕΤΗΡΙΟ ΚΑΙ**

**ΚΕΝΤΡΙΚΟ ΜΗΤΡΩΟ ΑΞΙΩΝ) ΝΟΜΟΙ ΤΟΥ 1996 ΕΩΣ 2014**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ΚΑΝΟΝΙΣΤΙΚΗ ΑΠΟΦΑΣΗ ΑΝΑΦΟΡΙΚΑ ΜΕ ΤΗΝ**

**ΑΝΑΛΗΨΗ ΚΑΙ ΤΗΡΗΣΗ ΜΗΤΡΩΩΝ ΟΡΓΑΝΙΣΜΩΝ**

**ΕΝΑΛΛΑΚΤΙΚΩΝ ΕΠΕΝΔΥΣΕΩΝ ΤΩΝ ΟΠΟΙΩΝ**

**ΤΑ ΜΕΡΙΔΙΑ ΔΕΝ ΤΥΓΧΑΝΟΥΝ ΔΙΑΠΡΑΓΜΑΤΕΥΣΗΣ**

**ΔΥΝΑΜΕΙ ΤΩΝ ΑΡΘΡΩΝ 5 (ι)(α)(ζ), 7, 13, 14, 15 & 24**

**ΤΩΝ ΠΕΡΙ ΑΞΙΩΝ ΚΑΙ ΧΡΗΜΑΤΙΣΤΗΡΙΟΥ ΑΞΙΩΝ ΚΥΠΡΟΥ**

**(ΚΕΝΤΡΙΚΟ ΑΠΟΘΕΤΗΡΙΟ ΚΑΙ ΚΕΝΤΡΙΚΟ ΜΗΤΡΩΟ ΑΞΙΩΝ)**

**ΝΟΜΩΝ ΤΟΥ 1996 ΕΩΣ 2014**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **ΕΙΣΑΓΩΓΗ**

Το Συμβούλιο του Χρηματιστηρίου Αξιών Κύπρου, σε ενάσκηση των εξουσιών του, με βάση τα άρθρα 5(ι)(ζ), 7, 13, 14, 15 & 24 του περί Αξιών και Χρηματιστηρίου Αξιών Κύπρου (Κεντρικό Αποθετήριο και Κεντρικό Μητρώο Αξιών) Νόμων του 1996 έως 2014, εκδίδει την παρούσα Κανονιστική Απόφαση, αναφορικά με την ανάληψη και τήρηση μητρώων Οργανισμών Εναλλακτικών Επενδύσεων, των οποίων τα μερίδια δεν τυγχάνουν διαπραγμάτευσης.

1. **ΕΡΜΗΝΕΙΑ**
   1. Στην απόφαση αυτή, εκτός εάν από το κείμενο προκύπτει διαφορετικά, οι διάφορες έννοιες θα έχουν την ερμηνεία που αποδίδεται σε αυτές στους περί Αξιών και Χρηματιστηρίου Αξιών Κύπρου (Κεντρικό Αποθετήριο και Κεντρικό Μητρώο Αξιών) Νόμους και Κανονισμούς που έχουν εκδοθεί δυνάμει αυτών.
   2. Στην απόφαση αυτή εκτός εάν από το κείμενο προκύπτει διαφορετικά:

"ειδική κοινή μερίδα" σημαίνει την μερίδα συγκυρίων, στην οποία οποιοσδήποτε των συνδικαιούχων, έχει το δικαίωμα από μόνος του να ενεργεί εκπροσωπώντας και τους υπόλοιπους, σε περίπτωση δε θανάτου οποιουδήποτε από τους συνδικαιούχους τα μερίδια του περιέρχονται αυτοδικαίως στους λοιπούς εν ζωή συνδικαιούχους της μερίδας, μέχρι τον τελευταίο από αυτούς.

“ΚΑΜ” σημαίνει το Κεντρικό Αποθετήριο Κεντρικό Μητρώο.

“Κανονισμός Λειτουργίας Κεντρικού Αποθετηρίου και Κεντρικού Μητρώου Αξιών” ή “Κανονισμός Λειτουργίας” σημαίνει της ισχύουσες εκάστοτε Αποφάσεις του Συμβουλίου αναφορικά με την λειτουργία του Κεντρικού Αποθετηρίου και Κεντρικού Μητρώου Αξιών, περιλαμβανομένων των διαδικασιών που προβλέπονται στο “Εγχειρίδιο”.

“Διαχειριστής ΟΕΕ” σημαίνει τον εξωτερικό διαχειριστή του ή προκειμένου περί εσωτερικά διαχειριζόμενου ΟΕΕ τον ίδιο τον ΟΕΕ.

“Μητρώο ΟΕΕ” σημαίνει το Μητρώο Μεριδιούχων προκειμένου περί ΟΕΕ που έχει μορφή αμοιβαίου κεφαλαίου, το Μητρώο Μεριδιούχων προκειμένου περί ΟΕΕ που λειτουργεί με την μορφή εταιρείας σταθερού ή μεταβλητού κεφαλαίου, το Μητρώο Μεριδιούχων των ετερόρρυθμων συνεταίρων προκειμένου περί ΟΕΕ με τη μορφή ετερορρύθμου συνεταιρισμού.

“Ο.Ε.Ε.” ή “Οργανισμός Εναλλακτικών Επενδύσεων” σημαίνει οργανισμό οποιασδήποτε μορφής που έχει λάβει άδεια λειτουργίας δυνάμει του άρθρου 13 ή ΟΕΕΠΑΠ ή ΚΟΕΕ που λειτουργούν δυνάμει του Μέρους VII & VIII του Νόμου που ρυθμίζει τους Οργανισμούς Εναλλακτικών Επενδύσεων και άλλα Συναφή Θέματα 124(ι)/2018.

1. **ΑΝΑΛΗΨΗ ΜΗΤΡΩΟΥ**
   1. Κατόπιν αίτησης του Διαχειριστή ΟΕΕ που γίνεται αποδεκτή, η ανάληψη του Μητρώου ΟΕΕ, συντελείται από την χρονική στιγμή της δημοσιοποίησης από το Χρηματιστήριο της ανάληψης από αυτό της τήρησης του συγκεκριμένου μητρώου.
   2. Η δημοσιοποίηση της ανάληψης μητρώου θα γίνεται με την καταχώρηση στην ιστοσελίδα του Χρηματιστηρίου ή κατά οποιονδήποτε άλλο τρόπο δημοσιοποίησης, σχετικής γραπτής ανακοίνωσης, στην οποία θα αναφέρονται τα ακόλουθα τουλάχιστο στοιχεία:

(α) Το όνομα και η διεύθυνση του ΟΕΕ ∙

(β) Ο Κωδικός Αξίας (ISIN) ∙

(γ) Περιγραφή του Μητρώου ∙

(δ) Η ημερομηνία ανάληψης.

(ε) Το όνομα του Διαχειριστή εάν είναι εξωτερικά διαχειριζόμενο ΟΕΕ.

* 1. Μετά την ανάληψη μητρώου, οποιαδήποτε διάθεση, εξαγορά ή εξόφληση, μεταβίβαση, ενεχυρίαση, αλλαγή στοιχείων ή άλλη πράξη αφορά τα μερίδια ή τους κατόχους των, θα καταχωρίζεται στο ΚΑΜ όπως στην συνέχεια αναφέρεται.

Νοείται ότι πρόσωπα που κατά τον χρόνο ανάληψης Μητρώου ΟΕΕ, κατέχουν μερίδια ή οποιοσδήποτε μετά το χρονικό διάστημα της ανάληψης, προτίθεται να αποκτήσει μερίδια ΟΕΕ, δέον όπως έχει στο ΚΑΜ μερίδα επενδυτή ή μερίδα επενδυτή συγκυριών ή ειδική κοινή μερίδα ανάλογα της περίπτωσης.

* 1. Οι προϋποθέσεις που απαιτούνται για την ανάληψη και τήρηση από το ΚΑΜ, μητρώου ΟΕΕ είναι:

(α) Ο Διαχειριστής έχει δικαίωμα ανάθεσης τήρησης του μητρώου στο ΚΑΜ, τηρώντας οποιαδήποτε υποχρέωση προβλέπεται για την λήψη και εφαρμογή τέτοιας απόφασης.

(β) Έχει εκδοθεί η απαιτούμενη άδεια λειτουργίας ΟΕΕ.

(γ) Η αποδοχή από το ΚΑΜ, σχετικής αίτησης, του Διαχειριστή σύμφωνα με τον ανάλογο τύπο.

* 1. Διαχειριστής του οποίου η αίτηση γίνεται αποδεκτή, θα πρέπει αφού καταβάλει τα προβλεπόμενα τέλη:

(α) Προκειμένου περί ήδη εκδομένων μεριδίων, να μεριμνήσει για την άμεση παράδοση σε έγγραφη και ηλεκτρονική μορφή, του μητρώου των κατόχων των μεριδίων, στο οποίο θα αναφέρονται τα στοιχεία αναγνώρισης κάθε επενδυτή ως αυτά περιγράφονται στον Κανονισμό Λειτουργίας καθώς επίσης οποιωνδήποτε ενεχύρων ή δεσμεύσεων σύμφωνα με τις προδιαγραφές του εγχειριδίου “Περιγραφή Αρχείων Επικοινωνίας με τις Εκδότριες Εταιρείες” όπως αυτό ανακοινώνεται με εγκυκλίους του Χρηματιστηρίου.

(β) Προκειμένου περί μεριδίων που θα εκδοθούν, να μεριμνήσει για την έκδοση των και παράδοση στο ΚΑΜ, σε ηλεκτρονική και έγγραφη μορφή, των στοιχείων που αναφέρονται στην παράγραφο 3.5. (α) πιο πάνω.

* 1. Η έγγραφη επιβεβαίωση οποιουδήποτε ηλεκτρονικού αρχείου, που παραδίδεται στο ΚΑΜ, θα γίνεται διά της υπογραφής, από το πρόσωπο ή τα πρόσωπα που έχουν εξουσία να εκπροσωπούν τον Διαχειριστή, των εντύπων που απεικονίζουν τις πληροφορίες που περιέχει το ηλεκτρονικό αρχείο, με αναφορά στην ημερομηνία παράδοσης του.

1. **ΤΥΠΟΙ ΑΙΤΗΣΕΩΝ**
   1. Τα στοιχεία και πληροφορίες που απαιτούνται για την υποβολή αίτησης για ανάληψη Μητρώου ΟΕΕ θα είναι σύμφωνα με τον τύπο:

(α) Του Παραρτήματος Α, προκειμένου περί ΟΕΕ που έχει την μορφή Αμοιβαίου Κεφαλαίου.

(β) Του Παραρτήματος Β, προκειμένου περί ΟΕΕ που έχει την μορφή Εταιρείας Επενδύσεων.

(γ) Του Παραρτήματος Γ, προκειμένου περί ΟΕΕ που έχει την μορφή Ετερόρρυθμου Συνεταιρισμού.

* 1. Το Χρηματιστήριο στα πλαίσια εξέτασης αίτησης για ανάληψη της τήρησης μητρώου από το ΚΑΜ, μπορεί να ζητά από τον Διαχειριστή των, όπως υποβάλει, επιπρόσθετα οποιουδήποτε άλλου στοιχείου ή βεβαίωσης ήθελε ζητηθεί, βεβαίωση δικηγόρου που ασκεί την δικηγορία στον τόπο σύστασης του, προς επιβεβαίωση της τήρησης των προϋποθέσεων που προβλέπονται, για την νόμιμη έκδοση των αξιών, της ανάθεσης της τήρησης και τήρηση του μητρώου από το ΚΑΜ.
  2. Ο Διαχειριστής θα είναι υπόχρεος να πληροφορεί και όπου αυτό είναι πρακτικά δυνατό να προειδοποιεί αμέσως και εγγράφως το Χρηματιστήριο για οποιαδήποτε αλλαγή στους καθοριζόμενους από την αίτηση εκπροσώπους του ή για οποιανδήποτε εξέλιξη που τυχόν διαφοροποιεί τα στην αίτηση αναφερόμενα δεδομένα ή επηρεάζει την τήρηση του Μητρώου.
  3. Διαχειριστές θα έχουν το δικαίωμα να ανοίγουν μερίδες επενδυτή, για πρόσωπα τα οποία δεν έχουν ήδη μερίδα επενδυτή στο ΚΑΜ ή ενδιαφέρονται να είναι δικαιούχοι ειδικής κοινής μερίδας, προς απόκτηση μεριδίων που εκδίδουν, εάν:

(α) Διαθέτουν τα κατάλληλα τεχνολογικά και λειτουργικά μέσα που απαιτούνται για την διασύνδεση και επικοινωνία των με το ΚΑΜ.

(β) Είναι αδειοδοτημένοι και λειτουργούν έχοντας μια από τις ιδιότητες που αναφέρονται στο άρθρο 6(2)(β) του Νόμου που ρυθμίζει τους οργανισμούς Εναλλακτικών Επενδύσεων και άλλα Συναφή Θέματα 124(Ι)/2018.

(γ) Υποβάλουν σχετικό αίτημα προς το ΚΑΜ και ανταποκριθούν σε οποιαδήποτε προϋπόθεση τους υποδειχθεί, τόσο πριν όσο και μετά την διασύνδεση.

* 1. Η δυνατότητα ανοίγματος μερίδων θα ασκείται στα πλαίσια των προβλεπόμενων στον Κανονισμό Λειτουργίας, υπό την επιφύλαξη ότι μερίδια ΟΕΕ, τα οποία θα ευρίσκονται στην μερίδα, δεν είναι δυνατό να τίθενται υπό τον έλεγχο χειριστή.
  2. Το ΚΑΜ θα είναι δυνατό να ανακαλεί οποτεδήποτε την στην παράγραφο 4.4. προβλεπόμενη δυνατότητα που παραχώρησε σε Διαχειριστή.

1. **ΤΗΡΗΣΗ ΜΗΤΡΩΟΥ**
   1. Υπό την επιφύλαξη των στην παρούσα αναφερόμενων, τα προβλεπόμενα στον Κανονισμό Λειτουργίας θα έχουν εφαρμογή και για τα τηρούμενα από το ΚΑΜ Μητρώα Μεριδιούχων ΟΕΕ.

Νοείται ότι μεταβιβάσεις αναφορικά προς μερίδια ΟΕΕ, δεν απαιτούν Αίτηση Ανακοίνωσης.

* 1. Τηρουμένων των εξουσιών οποιασδήποτε Αρμόδιας Αρχής, δεν θα είναι δυνατή η επιθεώρηση ή η λήψη αντιγράφου ή μέρους του Μητρώου οποιουδήποτε ΟΕΕ, εκτός από τον ενεργούντα ως Θεματοφύλακα του ή τον Διαχειριστή του.
  2. **(1)** Για το άνοιγμα ειδικής κοινής μερίδας συγκυρίων ΟΕΕ, απαιτείται η υποβολή

αίτησης σύμφωνα με το έντυπο του παραρτήματος Δ.

**(2)** Στην ειδική κοινή μερίδα συγκυρίων ΟΕΕ, δεν θα είναι δυνατή η καταχώρηση άλλων αξιών που δεν είναι μερίδα ΟΕΕ.

**(3)** Σε περίπτωση θανάτου οποιουδήποτε από τους συνδικαιούχους ειδικής κοινής μερίδας, το όνομα του συνδικαιούχου που αποβίωσε θα διαγράφεται και τα μερίδια του θα περιέρχονται αυτοδικαίως στους λοιπούς εν ζωή μέχρι τον τελευταίο από αυτούς.

**(4)** Η κοινοποίηση προς το ΚΑΜ του θανάτου οποιουδήποτε των συνδικαιούχων ειδικής κοινής μερίδας, θα γίνεται κατόπιν υποβολής αίτησης σύμφωνα με το έντυπο του παραρτήματος Ε.

* 1. Προκειμένου περί ΟΕΕ, του οποίου η μεταβίβαση των μεριδίων υπόκειται σε περιορισμούς, οι κάτοχοι μεριδίων οι οποίοι επιθυμούν να μεταβιβάσουν ή ενεχυριάσουν μερίδια τους, δέον όπως απευθύνονται στον Διαχειριστή.
  2. Προκειμένου περί ΟΕΕ, των οποίων η μεταβίβαση δεν είναι ελεύθερη, το υπό του ΚΑΜ τηρούμενο Μητρώο, θα ενημερώνεται δια οδηγιών του Διαχειριστή σε έγγραφη και ηλεκτρονική μορφή. Στις σχετικές οδηγίες θα αναφέρονται τα στοιχεία αναγνώρισης κάθε εμπλεκόμενου επενδυτή, ως αυτά περιγράφονται στον Κανονισμό Λειτουργίας, καθώς επίσης τα στοιχεία οποιωνδήποτε ενεχύρων ή δεσμεύσεων σύμφωνα με τις προδιαγραφές του εγχειριδίου Περιγραφή Αρχείων Επικοινωνίας με τις Εκδότριες Εταιρείες, όπως αυτό ανακοινώνεται με Εγκυκλίους του Χρηματιστηρίου.
  3. Προκειμένου περί ΟΕΕ των οποίων η μεταβίβαση των μεριδίων είναι ελεύθερη, οι εγγεγραμμένοι κάτοχοι μεριδίων ή οι δανειστές των, οι οποίοι επιθυμούν να μεταβιβάσουν ή ενεχυριάσουν ή αποδεσμεύσουν ενεχυριασμένα μερίδια των, αφού καταβάλουν στο ΚΑΜ το προβλεπόμενο τέλος, υποβάλλουν δεόντως συμπληρωμένη:

(α) Αίτηση μεταβίβασης σύμφωνα με το έντυπο του παραρτήματος Στ.

(β) Γνωστοποίηση Σύστασης Ενεχύρου σύμφωνα με το έντυπο του παραρτήματος Ζ.

(γ) Γνωστοποίηση Αποδέσμευσης σύμφωνα με το έντυπο του παραρτήματος Η.

* 1. Οι Διαχειριστές ΟΕΕ, θα κοινοποιούν στο ΚΑΜ προς δέσμευση των μεριδίων, οποιανδήποτε αίτηση εξαγοράς ή εξόφλησης των μεριδίων που παραλαμβάνουν, το αργότερο πριν το τέλος της επόμενης εργάσιμης ημέρας που την παραλαμβάνουν.
  2. Οι Διαχειριστές ΟΕΕ, θα κοινοποιούν στο ΚΑΜ το αργότερο πριν το τέλος της επόμενης εργάσιμης ημέρας, οποιαδήποτε εξαγορά ή εξόφληση μεριδίων ΟΕΕ που πραγματοποιούν, αναφέροντας τα στοιχεία του δικαιούχου, τον αριθμό των μεριδίων και το τίμημα εξαγοράς ή εξόφλησης ανά μερίδιο.
  3. Κατόπιν αιτήματος του εγγεγραμμένου κατόχου μεριδίων ΟΕΕ ή του ενεχυρούχου δανειστή επί μεριδίων ΟΕΕ, το ΚΑΜ θα εκδίδει βεβαίωση συμμετοχής ή βεβαίωση εξαγοράς ως και βεβαίωση για την καταχώρηση ενεχύρου επί των μεριδίων.
  4. Οι προβλεπόμενες στους Κανονισμούς Λειτουργίας, ευθύνες και υποχρεώσεις Εκδοτών, θα εφαρμόζονται αναφορικά και προς τους Διαχειριστές ΟΕΕ.
  5. Επιπρόσθετα των υπηρεσιών του που αφορούν την τήρηση, ενημέρωση του μητρώου, υπό τους εκάστοτε συνομολογούμενους για αυτό όρους, το ΚΑΜ θα είναι δυνατό να προσφέρει στον Διαχειριστή ή τον εγγεγραμμένο κάτοχο μεριδίων επιπρόσθετες ή συνεπακόλουθες ή συναφείς υπηρεσίες αναφορικά προς την διανομή μερισμάτων, τοκομεριδίων, εξάσκηση δικαιωμάτων, είσπραξη χρημάτων για λογαριασμό του Διαχειριστή ή την επικοινωνία με τους κατόχους των αξιών.

1. **ΠΟΙΚΙΛΕΣ ΔΙΑΤΑΞΕΙΣ**
   1. Ο Διαχειριστής ΟΕΕ, θα είναι υπόλογος για κάλυψη και αποζημίωση του Χρηματιστηρίου, για οποιαδήποτε απαίτηση ή πρόστιμο ή οποιαδήποτε άλλη συνέπεια ή έξοδο, ήθελε προκληθεί στο Χρηματιστήριο, συνεπεία ή στα πλαίσια της τήρησης του μητρώου του, εκτός στην περίπτωση αμέλειας που οφείλεται αποκλειστικά στο Χρηματιστήριο.
   2. Η ανάληψη της τήρησης μητρώου μεριδιούχων από το ΚΑΜ, σε καμιά περίπτωση δεν θα συνεπάγεται απαλλαγή του Διαχειριστή, της ευθύνης για ανταπόκριση σε οποιαδήποτε και εξ’οιουδήποτε Νόμου, προβλεπόμενη υποχρέωση του.
   3. Οποτεδήποτε το Χρηματιστήριο, θα έχει το δικαίωμα με γραπτή προειδοποίηση προς τον Διαχειριστή, να τερματίσει την ευθύνη του, για τήρηση μητρώου μεριδιούχων, ανεξάρτητα του κατά πόσο αυτός προκατέβαλε το προβλεπόμενο ετήσιο τέλος για τήρηση του Μητρώου του.
   4. Από την ημερομηνία, που η στην πιο πάνω παράγραφο ειδοποίηση θα καθορίζει, οι αξίες θα διαγράφονται από το ΚΑΜ και ο Διαχειριστής θα ευθύνεται, όπως στο άρθρο 19 του Νόμου, προβλέπεται.
2. **ΤΕΛΗ**